LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2018. gada \_\_\_\_\_\_\_\_\_

\_\_.§

**Likumprojekts „Ieroču aprites likums”**

**TA-**

(...)

 1. Atbalstīt iesniegto likumprojektu. Valsts kancelejai sagatavot likumprojektu iesniegšanai Saeimā.

 2. Noteikt, ka atbildīgais par likumprojekta turpmāko virzību Saeimā ir iekšlietu ministrs.

 3. Lūgt Saeimu atzīt likumprojektu par steidzamu.

 4. Pēc šī likuma pieņemšanas, Iekšlietu ministrijai normatīvajos aktos noteiktā kārtībā iesniegt Finanšu ministrijā priekšlikumus ieņēmumu no valsts nodevas par licences derīguma termiņa pagarināšanu, valsts nodevas par salūtieroča (akustiska ieroča) apliecinājuma izsniegšanu, valsts nodevas par licences A, B, C un D kategorijas ieroču dezaktivēšanai un A, B un C kategorijas ieroču pārveidošanai par salūtieročiem (akustiskajiem ieročiem) izsniegšanu 9 565 *euro* apmērā ik gadu iekļaušanai gadskārtējā valsts budžeta un vidēja termiņa budžeta ietvara likumprojektā.

 5. Iekšlietu ministrijai sadarbībā ar Zemkopības ministriju, Izglītības un zinātnes ministriju, Tieslietu ministriju, Labklājības ministriju, Veselības ministriju un Aizsardzības ministriju:

 5.1. izvērtēt iespējamību medībās atļaut fiziskai personai, kas sasniegusi 14 gadu vecumu, ar vecāku vai likumisko pārstāvju atļauju ieroča īpašnieka vadībā izmantot medību šaujamieročus vai medību lielas enerģijas pneimatisko ieročus;

 5.2. izvērtēt tiesisko regulējumu attiecībā uz medību šaujamieroču un iegādāšanas un glabāšanas ierobežojumiem, kas saistīti ar kriminālatbildību.

 Iekšlietu ministrijai līdz 2019.gada 31.decembrim izstrādāt un iekšlietu ministram noteiktā kārtībā iesniegt izskatīšanai Ministru kabinetā nepieciešamos grozījumus normatīvajos aktos.

 6. Iekšlietu ministrijai sadarbībā ar Zemkopības ministriju un Izglītības un zinātnes ministriju izvērtēt tiesisko regulējumu un sniegt priekšlikumus administratīvā sloga mazināšanai attiecībā uz:

 6.1. ieroču atļaujām, to izsniegšanas kārtību;

 6.2. ieroču eksāmena norises kārtību.

 Iekšlietu ministrijai līdz 2019.gada 31.decembrim izstrādāt un iekšlietu ministram noteiktā kārtībā iesniegt izskatīšanai Ministru kabinetā nepieciešamos grozījumus normatīvajos aktos.

 7. Ņemot vērā Eiropas Parlamenta un Padomes Direktīvā (ES) 2017/853 (2017. gada 17. maijs), ar ko groza Padomes Direktīvu 91/477/EEK par ieroču iegādes un glabāšanas kontroli noteiktās prasības, Iekšlietu ministrijai pēc šī likuma pieņemšanas sagatavot pieprasījumu un normatīvajos aktos noteiktā kārtībā pieprasīt Finanšu ministrijai finanšu līdzekļus pasākumu īstenošanai, kas nodrošinātu personai piešķirto tiesību ieroču aprites jomā apliecināšanu, neizsniedzot tai dokumentus papīra formā, vienlaikus nodrošinot iespēju veikt efektīvu ieroču aprites uzraudzību.

 8. Iekšlietu ministrijai, izstrādājot Ministru kabineta noteikumu projektus, kuros ietverts tiesiskais regulējums par ieroču atļauju pagarināšanu, noteikt tādu kārtību, kas nerada papildu administratīvo slogu ieroču īpašniekiem.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

Iekšlietu ministrs Rihards Kozlovskis

Vīza:

Valsts sekretārs Dimitrijs Trofimovs